96/392/EY: Neuvoston päätös, tehty 20 päivänä kesäkuuta 1996, tutkimuksen ja teknologisen kehittämisen alalla kolmansien maiden ja kansainvälisten järjestöjen kanssa tehtävän yhteistyön erityisohjelmasta (1994-1998) tehdyn päätöksen 94/807/EY muuttamisesta



Virallinen lehti nro L 163 , 02/07/1996 s. 0043 - 0044



NEUVOSTON PÄÄTÖS, tehty 20 päivänä kesäkuuta 1996, tutkimuksen ja teknologisen kehittämisen alalla kolmansien maiden ja kansainvälisten järjestöjen kanssa tehtävän yhteistyön erityisohjelmasta (1994-1998) tehdyn päätöksen 94/807/EY muuttamisesta (96/392/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 i artiklan 4 kohdan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että TTK-toiminnan kehittyminen maailmanlaajuiseksi vaatii yhteisöä kehittämään ja toteuttamaan kansainvälisen TTK-toiminnan yhteistyöstrategian, joka on johdonmukainen perustamissopimuksen tavoitteiden kanssa; komissio on laatinut tiedonannon kansainvälisen yhteistyön näkymistä tutkimuksen ja teknologisen kehittämisen alalla, tieteellistä ja teknologista yhteistyötä entisen Neuvostoliiton itsenäisten valtioiden kanssa on tärkeää jatkaa kyseisissä maissa tapahtuvan yleisen muutosprosessin yhteydessä niiden tieteen mahdollisuuksien vakiinnuttamisen myötävaikuttamiseksi, komissio esitti 18 päivänä toukokuuta 1995 tiedonannon tieteellisen ja teknologisen yhteistyön tulevaisuudennäkymistä entisen Neuvostoliiton itsenäisten valtioiden kanssa ja erityisesti yhteisön osallistumisesta kansainväliseen järjestöön yhteistyön edistämiseksi entisen Neuvostoliiton itsenäisten valtioiden tieteenharjoittajien kanssa (Intas), Euroopan parlamentti ilmaisi 27 päivänä lokakuuta 1995 annetussa päätöslauselmassaan tukensa yhteisön Intasiin osallistumisen jatkamiselle vuoden 1995 jälkeen ja neljännen puiteohjelman loppuun saakka, päätöksessä N:o 94/807/EY (4) vahvistettiin yhteisön osallistuminen Intasin kokeiluvaiheeseen vuoden 1995 loppuun saakka ja määrättiin, että yhteisön osallistuminen Intasiin 31 päivän joulukuuta 1995 jälkeen edellytti osallistumisen hyväksyvää neuvoston päätöstä, neuvosto sopi 30 päivänä lokakuuta 1995, että yhteisön osallistumista Intasiin olisi jatkettava 30 päivän lokakuuta 1995 jälkeen ja neljännen puiteohjelman kattaman ajanjakson loppuun (31 päivä joulukuuta 1998) edellyttäen, että tietyt edellytykset täyttyvät ja Intasin toimintaa edelleen kehitetään erityisesti kuvastamaan paremmin yhteisön osallistumisen merkitystä, eräät edellä mainituista edellytyksistä on jo täytetty, nimenomaan se, että Intasin sääntöjä olisi muutettava siten, että yleiskokouksessa kahden kolmasosan enemmistöä edellyttävät päätökset tehdään yhteisymmärryksessä yhteisön kanssa, jota edustaa komissio, ja että komissio toimii yleiskokouksen puheenjohtajana, Intasin jatkaminen ei ole ennakkopäätös yhteisön ja kolmansien maiden välisen tieteellisen ja teknologisen yhteistyön osalta, komissio ehdottaa kansainvälisen tutkimusyhteistyön toteuttamisen vakiomenettelyjä tulevissa puiteohjelmissa, tarkoituksenmukaista ja säännöllistä yhteisön rahoitusta Intasin käyttöön olisi jatkettava; Intasin rahoitusperustan laajentaminen on tärkeää erityisesti lisäavustusten saamiseksi, ja yhteisön harjoittamassa Intasin toiminnan rahoittamisessa olisi otettava huomioon yhteistyön tarve muilla yhteisöä keskeisesti kiinnostavilla, erityisesti Keski- ja Itä-Euroopan sekä Välimeren alueilla, ON TEHNYT TÄMÄN PÄÄTÖKSEN: 1 artikla Korvataan päätöksen 94/807/EY liitteen I osassa A.2 "Yhteistyö Keski- ja Itä-Euroopan maiden ja entisen Neuvostoliiton uusien itsenäisten valtioiden kanssa" sanoilla "kansainvälinen järjestö yhteistyön edistämiseksi" alkava ja sanoihin " . . . yhteisön osallistumisen hyväksyvästä neuvoston päätöksestä" päättyvä alakohta seuraavasti: "- yhteisön osallistuminen kansainväliseen järjestöön yhteistyön edistämiseksi entisen Neuvostoliiton itsenäisten valtioiden tieteenharjoittajien kanssa (Intas) erityisesti raha-avustuksina, jotka ovat suuruusluokaltaan noin puolet nykyisistä yhteistyöhön entisen Neuvostoliiton itsenäisten valtioiden kanssa kyseisessä ohjelmassa ja sen tavoitteiden mukaisiin toimiin käytettävissä olevista varoista." 2 artikla Tämä päätös on osoitettu kaikille jäsenvaltioille. Tehty Luxemburgissa 20 päivänä kesäkuuta 1996. Neuvoston puolesta P. BERSANI Puheenjohtaja (1) EYVL N:o C 21, 25.1.1996, s. 26 (2) EYVL N:o C 65, 4.3.1996, s. 201 (3) Lausunto annettu 25.4.1996 (sitä ei ole vielä julkaistu virallisessa lehdessä). (4) EYVL N:o L 334, 22.12.1994, s. 109